مراغه‌ده مکتب و بیلیم یوردوندا بوراخیلان دومان و بیرلیک درگیلری اونون ایشلریندن ساییلیر. او 78-جی ایلده ( کانون پرورش فکری کودکان و نوجوانان ) اداره سینده ایشه باشلاییب سونرا  داها گئنیش چالیشماق اۆچون عایله سی ایله بیرگه تبریز شهرینه کؤچدو. شعرلریندن صفرخان، سون ناغیل، بؤیوک آذربایجان، کوچه میز، سهند اته یی، شهرلرینین گلینی، مکتبسیز دیل، تورک مکتبی، خوخو نو آد آپارماق اولار. ‏رسول قربانی مقدم کانون پرورشده بیرینجی دفعه اولاراق اوشاقلار اۆچون منیم یووام هاردادیر آدلی کیتابی چاپا چاتدیریبدیر و کانونون واسیطه سی ایله بوراخیلان ( جیرجیرک ) آدلی درگیسینده ده آنا دیل بؤلومونون مسئولو اولموشدور. او ایندی تهران شهرینده یاشاییر.